**ΠΑΓΚΥΠΡΙΟ ΛΥΚΕΙΟ ΛΑΡΝΑΚΑΣ Μ/7**

**ΣΧΟΛΙΚΗ ΧΡΟΝΙΑ 2024-2025**

# ΑΠΟΥΣΙΕΣ ΜΑΘΗΤΩΝ/ΤΡΙΩΝ

**Σύμφωνα με τους νέους Κανονισμούς Λειτουργίας Δημοσίων Σχολείων Μέσης Εκπαίδευσης (2017):**

**Α. Παραπέμπονται σε ανεξέταση τον Ιούνιο** στα εξεταζόμενα μαθήματα και σε όσα μαθήματα αποφασίζει ο Καθηγητικός Σύλλογος:

(α) Μαθητές που σημείωσαν αριθμό απουσιών από **120 μέχρι 134 ΣΥΝΟΛΙΚΑ**, των δύο (2) αριθμών συμπεριλαμβανόμενων,

(β) Μαθητές που σημείωσαν, σε κάποιο μάθημα ή σε περισσότερα από ένα (1) μαθήματα**,** απουσίες συνολικά περισσότερες του **επταπλασίου** των περιόδων διδασκαλίαςπου προβλέπει εβδομαδιαίως το πρόγραμμα που ισχύει κατά μάθημα. Οι μαθητές εξετάζονται στην εξεταστέα **ύλη και των δύο τετραμήνων**.

(γ) Μαθητής/τρια παραπέμπεται για ανεξέταση τον Ιούνιο, αν το δεύτερο τετράμηνο έχει σημειώσει από εξήντα **(60) μέχρι** εξήντα επτά **(67)** απουσίες, των δύο (2) αριθμών συμπεριλαμβανόμενων.

**Β. Παραμένουν στάσιμοι/ες:**

(α) Μαθητές που σημείωσαν αριθμό απουσιών μεγαλύτερο των εκατό τριάντα πέντε **(135)**, του αριθμού αυτού συμπεριλαμβανόμενου.

(β) Μαθητές που κατά το **δεύτερο τετράμηνο** έχουν σημειώσει αριθμό απουσιών μεγαλύτερο των εξήντα οκτώ **(68)**,του αριθμού αυτού συμπεριλαμβανόμενου.

Νοείται ότι ο μαθητής/τρια της Γ΄ Λυκείου που δεν απολύεται λόγω μη πλήρους φοίτησης είναι υποχρεωμένος/η να επαναλάβει τα μαθήματα της τάξης την επόμενη σχολική χρονιά.

**Γ. Πλήρης φοίτηση**

* Στα Δελτία Επίδοσης Τετραμήνου και στα Δελτία Ετήσιας Επίδοσης αναγράφεται ο όρος «πλήρης φοίτηση», αν ο μαθητής/τρια έχει σημειώσει **όχι περισσότερες από** είκοσι τέσσερις **(24) απουσίες**, του αριθμού αυτού συμπεριλαμβανόμενου. Στους μαθητές των οποίων η φοίτηση έχει χαρακτηριστεί ως «πλήρης φοίτηση», απονέμονται τιμητικά διπλώματα.
* Μαθητής/τρια του/της οποίου/οποίας η φοίτηση έχει χαρακτηριστεί ως «πλήρης», βάσει της προηγούμενης παραγράφου, πριμοδοτείται με δύο (2) μονάδες στην αξιολόγηση της συμμετοχής του στο πρόγραμμα «Δράση, Δημιουργικότητα και Κοινωνική Προσφορά».

**Δ. Δικαιολόγηση απουσιών**

* Μαθητής/τρια που απουσίασε και για μία (1) έστω περίοδο διδασκαλίας οφείλει με την επάνοδό του/της στο σχολείο, και εν πάση περιπτώσει **όχι αργότερα από πέντε (5) εργάσιμες** ημέρες, να φέρει βεβαίωση του γονέα ή του κηδεμόνα του ή πιστοποιητικό του θεράποντα γιατρού υπογραμμένο από τους γονείς ή τους κηδεμόνες για τον λόγο της απουσίας του/της, εκτός αν του/της δόθηκε γραπτή άδεια από τη Διεύθυνση του σχολείου. Κατά τους μήνες **Μάιο και Ιούνιο** ο μαθητής/τρια υποχρεούται να προσκομίσει το πιστοποιητικό, όχι αργότερα από δύο **(2) εργάσιμες** ημέρες.
* Η αδικαιολόγητη απουσία του μαθητή/τριας από το σχολείο αποτελεί πειθαρχικό παράπτωμα.

ΑΠΟ ΤΗ ΔΙΕΥΘΥΝΣΗ

3/9/2024